Alaquàs tindrà estació de tren en el terme municipal
02/12/2005 12:07:00

# Alaquàs tindrà estació de tren en el terme municipal

*   02/12/2005 12:07:00
*   [Imprimir](#)
*   Compartir
*    https://www.alaquas.org/documento.asp?id\_do=9716

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9716%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20tindr%C3%A0%20estaci%C3%B3%20de%20tren%20en%20el%20terme%20municipal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9716/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9716/9716_Form_4.jpg)](https://www.alaquas.org/ficheros/documentos/2005/2/9716/9716_Form_10.jpg "<a href='https://www.alaquas.org/ficheros/documentos/2005/2/9716/9716_Form_10.jpg' target=_blank><i class='fa fa-external-link' aria-hidden='true'></i>.Alaquàs tindrà estació de tren en el terme municipal</a>")

El Ministeri de Foment comunica a l'Alcalde d'Alaquàs la seua decisió de dotar Alaquàs d'una estació de rodalies de la línia C-3

L'Alcalde d'Alaquàs, Jorge Alarte, ha rebut formalment per escrit la decisió del Ministeri de Foment d'iniciar els tràmits per a la realització d'una estació ferroviària en el terme municipal d'Alaquàs. El contracte per a la redacció del nou projecte de construcció per a una nova parada en la línia C-3 de rodalies de València va estar publicat el dijous 1 de desembre en el Butlletí Oficial de l'Estat. 

Aquest va ser un dels compromisos adquirits per l'Alcalde d'Alaquàs en el seu programa electoral, en què l'equip de govern de la ciutat es va comprometre a exigir al Govern de la Nació una línia de tren pròpia que permetera a la ciutadania d'Alaquàs el seu desplaçament amb agilitat i comoditat garantint la qualitat de vida i una modernització i millora en el transport públic. Jorge Alarte ha mantés reunions amb els responsables del Ministeri de Foment i de Renfe per a dur a terme aquest projecte que hui en dia és una realitat.

Així doncs, es dóna resposta a una vella reivindicació per part de l'Alcalde d'Alaquàs i dels veïns i les veïnes de la ciutat, que vénen demanant en els últims anys la creació d'una estació de rodalies donat el creixement demogràfic que s'ha produït en la ciutat. Aquesta nova estació de tren millorarà la comunicació d'Alaquàs amb València i la seua àrea metropolitana, donant servei a una població de més de 30.000 habitants.

L'Ajuntament d'Alaquàs continuarà mantenint contactes amb el Ministeri per tal de consensuar el disseny d'aquesta nova parada que s'ubicarà en la zona de les avingudes Blasco Ibáñez i Miguel Hernández, en què viuen més de 10.000 veïns i veïnes. La construcció de l'estació inclourà també un aparcament en superfície amb capacitat per a 140 places, una passarel·la i una xarxa de col·lectors per al tram del Barranc de la Saleta.

A més, el Ministeri de Foment construirà dues noves parades, una en el terme de Vara de Quart i la segona en Xirivella. El pressupost de licitació ascendeix a 270.558,40 euros i el termini de redacció del projecte és de 13 mesos.